ddrg/super_eurlex huggingface dataset:
Euroopa Liidu Teataja L 154 , 09/06/1984 Lk 0036 - 0036

Hispaaniakeelne eriväljaanne: Peatükk 03 Köide 31 Lk 0020

Portugalikeelne eriväljaanne Peatükk 03 Köide 31 Lk 0020



Nõukogu otsus, 8. mai 1984, mis on seotud Euroopa Majandusühenduse ja Austria, Bulgaaria, Tšehhoslovakkia, Ungari, Islandi, Poola, Uruguay ning Jugoslaavia vaheliste lamba-, talle- ja kitseliha käsitlevate vabatahtlike piiravate kokkulepete punktiga 2 (84/309/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Ühendusega sõlmitud lamba-, talle- ja kitseliha või eluslambaid ja -kitsi käsitlevate vabatahtlike piiravate kokkulepete alusel kohustusid kõnealused kolmandad riigid kirjavahetuse teel piirama oma eksporti teatavatele ühenduse turgudele, mida peeti ebastabiilseks; need kohustused aga kaotavad kehtivuse 31. märtsil 1984; pole toimunud mingeid muutusi olukorras, mis tingis nende alade ebastabiilseks tunnistamise; seetõttu tuleks pikendada nende alade suhtes kehtestatud ekspordipiirangute kehtivust; komisjon on sel eesmärgil pidanud läbirääkimisi Austrias, Bulgaarias, Tšehhoslovakkias, Ungaris, Islandil, Poolas, Uruguays ja Jugoslaavias; nende läbirääkimiste tulemusel parafeeriti kokkulepped kõigi kõnealuste riikidega, ON VASTU VÕTNUD JÄRGMISE OTSUSE: Artikkel 1 1. Ühenduse nimel kiidetakse heaks lamba-, talle- ja kitselihakaubandust käsitlevate vabatahtlike kokkulepete punktiga 2 seotud kirjavahetus järgmiste riikidega: - Austria, - Bulgaaria, - Tšehhoslovakkia, - Ungari, - Island, - Poola, - Uruguay, - Jugoslaavia. 2. Kirjavahetuste tekst lisatakse käesolevale otsusele. Artikkel 2 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kirjavahetusele. Brüssel, 8. mai 1984 Nõukogu nimel eesistuja M. Rocard --------------------------------------------------
Euroopa Liidu Teataja L 196 , 26/07/1984 Lk 0046 - 0046

Soomekeelne eriväljaanne: Peatükk 3 Köide 17 Lk 0231

Hispaaniakeelne eriväljaanne: Peatükk 03 Köide 31 Lk 0192

Rootsikeelne eriväljaanne: Peatükk 3 Köide 17 Lk 0231

Portugalikeelne eriväljaanne Peatükk 03 Köide 31 Lk 0192



Komisjoni otsus, 3. juuli 1984, millega kehtestatakse direktiivi 64/433/EMÜ artikli 5 punktis a nimetatud värske liha erimärgistuse tunnused (84/371/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 83/90/EMÜ, [2] eriti selle artikli 5 punkti a, ning arvestades, et: direktiivi 64/433/EMÜ artikli 5 punktis a sätestatakse, et mõnda liiki liha võib ühe liikmesriigi territooriumilt saata teise liikmesriigi territooriumile ainult juhul, kui liha läbib nõukogu direktiiviga 77/99/EMÜ [3] ettenähtud töötlemise ning kannab erimärgistust; on vaja võtta kasutusele märgistus, mis on hõlpsasti äratuntav ja annab liha eristamiseks vajalikud garantiid; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 64/433/EMÜ artikli 5 punktis a nimetatud märgistus on määratletud lisas. Artikkel 2 Käesolev otsus on adresseeritud liikmesriikidele. Brüssel, 3. juuli 1984 Komisjoni nimel komisjoni liige Poul Dalsager [1] EÜT 121, 29.7.1964, lk 2012/64. [2] EÜT L 59, 5.3.1983, lk 10. [3] EÜT L 26, 31.1.1977, lk 85. -------------------------------------------------- LISA Erimärgistus peab olema ovaalne märk, nagu on määratletud direktiivi 64/433/EMÜ I lisa X peatüki punktis 49, selle peal asetsevad kaks vähemalt 1 cm laiuse vahega märgi pikima diameetriga paralleelset sirgjoont, mis on märgi välisäärega võrdselt silmatorkavad; märgile kirjutatud informatsioon peab olema loetav. --------------------------------------------------
Euroopa Liidu Teataja L 196 , 26/07/1984 Lk 0053 - 0053

Soomekeelne eriväljaanne: Peatükk 3 Köide 17 Lk 0232

Hispaaniakeelne eriväljaanne: Peatükk 03 Köide 31 Lk 0193

Rootsikeelne eriväljaanne: Peatükk 3 Köide 17 Lk 0232

Portugalikeelne eriväljaanne Peatükk 03 Köide 31 Lk 0193



Komisjoni otsus, 5. juuli 1984, millega muudetakse otsust 83/471/EMÜ ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega (84/375/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, [1] eriti selle artikli 5 neljandat lõiku, ning arvestades, et: komisjoni otsusega 83/471/EMÜ [2] on sätestatud üksikasjalikud eeskirjad kohapealsete kontrollide tegemiseks määruse (EMÜ) nr 1208/81 artiklis 5 osutatud ühenduse inspekteerimiskomisjoni poolt; nõukogu on määrusega (EMÜ) nr 869/84 [3] otsustanud kolmeaastase katseperioodi jooksul kohaldada sekkumismeetmeid määrusega (EMÜ) nr 1208/81 kehtestatud ühenduse liigitusskaala alusel; ühenduse inspekteerimiskomisjoni tehtud kontrollide ulatust tuleks laiendada, et see hõlmaks ka nende toodete liigitamist, identifitseerimist ja märgistamist, mille suhtes kohaldatakse sekkumismeetmeid; seepärast tuleks otsust 83/471/EMÜ muuta, ON VASTU VÕTNUD KÄESOLEVA OTSUSE: Artikkel 1 Otsust 83/471/EMÜ muudetakse järgmiselt. 1. Artikkel 1 asendatakse järgmisega: "Artikkel 1 Määruse (EMÜ) nr 1208/81 artiklis 5 sätestatud ühenduse inspekteerimiskomisjon (edaspidi "komisjon") vastutab kohapealsete kontrollide eest, mis hõlmavad: a) ühenduse täiskasvanud veiste rümpade liigitusskaalaga seotud korra kohaldamist; b) turuhindade registreerimist vastavalt liigitusskaalale; c) toodete liigitamist, identifitseerimist ja märgistamist määruse (EMÜ) nr 805/68 artiklis 5 sätestatud sekkumismeetmete raames." 2. Artikli 3 lõige 1 asendatakse järgmisega: "1. Kohapealseid kontrolle tehakse tapamajades, lihaturgudel, sekkumiskeskustes, noteerimiskeskustes ning piirkondlikes ja kesktalitustes, mis on seotud artiklis 1 osutatud sätete rakendamisega." Artikkel 2 Käesolev otsus on adresseeritud liikmesriikidele. Brüssel, 5. juuli 1984 Komisjoni nimel komisjoni liige Poul Dalsager [1] EÜT L 123, 7.5.1981, lk 3. [2] EÜT L 259, 20.9.1983, lk 30. [3] EÜT L 90, 1.4.1984, lk 32. --------------------------------------------------
Euroopa Liidu Teataja L 308 , 27/11/1984 Lk 0059 - 0059

Hispaaniakeelne eriväljaanne: Peatükk 11 Köide 21 Lk 0091

Portugalikeelne eriväljaanne Peatükk 11 Köide 21 Lk 0091



Nõukogu otsus, 22. november 1984, kokkuleppe sõlmimise kohta kirjavahetuse teel Euroopa Majandusühenduse ja Uus-Meremaa valitsuse vahel Uus-Meremaa ja ühenduse vahelise juustu käsitleva kooskõlastatud kaubanduskorra muutmiseks (84/561/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: üldise tolli- ja kaubanduskokkuleppe (GATT) kaubandusläbirääkimiste käigus sõlmis ühendus Uus-Meremaaga kokkuleppe juustu asjus; [1] kui soovitakse saavutada kõnealuse kokkuleppe eesmärke, tuleks muuta mõningaid selle sätteid; komisjon on sel teemal algatanud läbirääkimised Uus-Meremaaga ja jõudnud selle riigiga rahuldavale kokkuleppele, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse ja Uus-Meremaa valitsuse vaheline kirjavahetuse vormis sõlmitud kokkulepe, millega muudetakse Uus-Meremaa ja ühenduse vahelist juustu käsitlevat kooskõlastatud kaubanduskorda, kiidetakse ühenduse nimel heaks. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 22. november 1982 Nõukogu nimel eesistuja J. Bruton [1] EÜT L 71, 17.3.1980, lk 144. --------------------------------------------------
Euroopa Liidu Teataja L 308 , 27/11/1984 Lk 0054 - 0054

Soomekeelne eriväljaanne: Peatükk 11 Köide 11 Lk 0157

Hispaaniakeelne eriväljaanne: Peatükk 11 Köide 21 Lk 0086

Rootsikeelne eriväljaanne: Peatükk 11 Köide 11 Lk 0157

Portugalikeelne eriväljaanne Peatükk 11 Köide 21 Lk 0086



Nõukogu otsus, 22. november 1984, kokkuleppe sõlmimise kohta kirjavahetuse teel Euroopa Majandusühenduse ja Austraalia valitsuse vahel Austraalia ja ühenduse vahelise juustu käsitleva lepingu asjus (84/560/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: üldise tolli- ja kaubanduskokkuleppe (GATT) kaubandusläbirääkimiste ajal sõlmis ühendus Austraaliaga juustu käsitleva lepingu; [1] kui soovitakse saavutada kõnealuse lepingu eesmärke, tuleks muuta mõningaid selle sätteid; komisjon on sel teemal algatanud Austraaliaga läbirääkimised ja jõudnud selle riigiga rahuldavale kokkuleppele, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Austraalia vaheline kirjavahetusena sõlmitud kokkulepe juustu käsitleva lepingu kohta Austraalia ja ühenduse vahel. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 22. november 1984 Nõukogu nimel eesistuja J. Bruton [1] EÜT L 71, 17.3.1980, lk 154. --------------------------------------------------
Komisjoni otsus,

8. veebruar 1985,

millega muudetakse otsust nr 82/426/EMÜ seoses loomatervishoiu nõuete ja veterinaarsertifikaatide kohta värske liha impordil Ameerika Ühendriikidest

(85/164/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ning värske liha ja lihatoodete impordil kolmandatest riikidest, [1] viimati muudetud direktiiviga 83/91/EMÜ, [2] eriti selle artiklit 16,

ning arvestades, et:

komisjoni otsuses 82/426/EMÜ [3] sätestatakse loomatervishoiu ja veterinaarsertifikaatide nõuded värske liha impordil Ameerika Ühendriikidest;

ilma haiguse leviku ohuta on võimalik tunnustada selliste veiste liha, kes on pärit Ameerika Ühendriikidest või Kanadast ja on veetnud osa oma eluajast ühes neist riikidest;

nii Ühendriigid kui Kanada on kohustunud edastama komisjonile ja liikmesriikidele hiljemalt 24 tunni jooksul kinnituse tõsise episootilise haiguse ilmnemisest;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Käesolevaga asendatakse otsuse 82/426/EMÜ lisas esitatud veterinaarsertifikaadi IV osa järgmisega:

"IV: Terviseohutuse kinnitus

Mina, allakirjutanu, riiklik veterinaararst, kinnitan, et eespool kirjeldatud värske liha on saadud:

- värske veiseliha puhul loomadelt, kes on olnud Ameerika Ühendriikides või Kanadas vähemalt kolm kuud enne tapmist või alla kolme kuu vanuste loomade puhul alates sünnist,

- värske sea-, lamba- ja kitseliha puhul loomadelt, kes on olnud Ameerika Ühendriikides vähemalt kolm kuud enne tapmist või alla kolme kuu vanuste loomade puhul alates sünnist,

- värske kodukabjaliste liha puhul loomadelt, kes on olnud Ameerika Ühendriikides või naaberriigis, mis on kantud nõukogu otsusega nr 79/542/EMÜ osutatud loetellu, vähemalt kolm kuud enne tapmist või alla kome kuu vanuste loomade puhul alates sünnist,

- värske sealiha puhul loomadelt, kes ei ole pärit põllumajandusettevõtetest, kus tervishoiunõuetest tulenevalt on kohaldatud keeldu viimase kuue nädala jooksul olnud brutselloosi puhangu tõttu,

- värske lamba- ja kitseliha puhul loomadelt, kes ei ole pärit põllumajandusettevõtetest, kus tervishoiunõuetest tulenevalt on kohaldatud keeldu viimase kuue nädala jooksul olnud lammaste või kitsede brutselloosi puhangu tõttu."

+++++ TIFF +++++

Artikkel 2

Käesolev otsus on adresseeritud liikmesriikidele.

Brüssel, 8. veebruar 1985

Komisjoni nimel

asepresident

Frans Andriessen

[1] EÜT L 302, 31.12.1972, lk 28.

[2] EÜT L 59, 5.3.1983, lk 34.

[3] EÜT L 186, 30.6.1982, lk 54.

--------------------------------------------------
Euroopa Liidu Teataja L 089 , 29/03/1985 Lk 0064 - 0064

Soomekeelne eriväljaanne: Peatükk 15 Köide 6 Lk 0220

Hispaaniakeelne eriväljaanne: Peatükk 15 Köide 5 Lk 0140

Rootsikeelne eriväljaanne: Peatükk 15 Köide 6 Lk 0220

Portugalikeelne eriväljaanne Peatükk 15 Köide 5 Lk 0140



Komisjoni otsus, 25. märts 1985, millega muudetakse süsivesinike merrelaskmisest tuleneva saaste jälgimise ja vähendamise nõuande komitee loomist käsitlevat otsust 80/686/EMÜ (85/208/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: nõukogu on vastu võtnud 19. mai 1981. aasta otsuse 81/420/EMÜ naftast ja muudest kahjulikest ainetest tuleneva Vahemere saaste vastu võitlemiseks hädaolukordades tehtavat koostööd käsitleva protokolli sõlmimise kohta [1] ning 28. juuni 1984. aasta otsuse 84/358/EMÜ naftast ja muudest kahjulikest ainetest tuleneva Põhjamere saaste vastu võitlemist käsitlev koostöölepingu sõlmimise kohta; [2] parlament ning majandus- ja sotsiaalkomitee on mitmetel juhtudel väljendanud soovi, et ühenduse tegevust naftast tuleneva saaste jälgimiseks ja vähendamiseks tuleks laiendada ka muudele ainetele peale nafta; on oluline, et komisjon konsulteeriks antud valdkonna kõrgelt kvalifitseeritud spetsialistidega liikmesriikidest; komisjoni otsust 80/686/EMÜ [3] tuleks muuta, et teiste kahjulike ainete lisamiseks pikendada nõuandekomitee volituste kehtivusaega, ON VASTU VÕTNUD JÄRGMISE OTSUSE: Artikkel 1 Otsuse 80/686/EMÜ pealkirjas, artiklis 1 ning artikli 2 lõigetes 1 ja 2 asendatakse fraas "süsivesinike merrelaskmisest" fraasiga "nafta ja muude kahjulike ainete merrelaskmisest". Artikkel 2 Käesolevat otsust kohaldatakse alates 25. märtsist 1985. Brüssel, 25. märts 1985 Komisjoni nimel komisjoni liige S. Clinton Davis [1] EÜT L 162, 19.6.1981, lk 4. [2] EÜT L 188, 16.7.1984, lk 7. [3] EÜT L 188, 22.7.1980, lk 11. --------------------------------------------------
Nõukogu otsus,

26. märts 1985,

mis käsitleb kirjavahetuse teel sõlmitud kokkulepet, millega pikendatakse Euroopa Majandusühenduse ja Rumeenia Sotsialistliku Vabariigi vahelise lamba- ja kitselihakaubandust käsitleva kokkuleppe punktiga 2 kehtestatud korda

(85/211/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 113,

võttes arvesse komisjoni ettepanekut

ning arvestades, et:

lamba- ja kitseliha ning eluslammaste ja -kitsede sektoris ühendusega sõlmitud vabatahtliku kitsendava kokkuleppega kohustus Rumeenia kirjavahetuse teel piirama oma eksporti teatavatele ühenduse turgudele, mida peetakse ebastabiilseks; see kohustus kehtis aga ainult 31. märtsini 1984;

olukord, mis tingis mainitud piirkondade kindlaksmääramise, pole muutunud ja ekspordipiirangute kokkulepet tuleks seetõttu pikendada;

komisjon on sel teemal pidanud Rumeeniaga läbirääkimisi ja neil läbirääkimistel on jõutud kokkuleppeni,

ON VASTU VÕTNUD JÄRGMISE OTSUSE:

Artikkel 1

Ühenduse nimel kiidetakse heaks kirjavahetus, millega pikendatakse Euroopa Majandusühenduse ja Rumeenia Sotsialistliku Vabariigi vahelise lamba- ja kitselihakaubandust käsitleva kokkuleppe punktiga 2 seotud korda.

Kirjavahetuse tekst on lisatud käesolevale määrusele.

Artikkel 2

Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele.

Brüssel, 26. märts 1985

Nõukogu nimel

eesistuja

F. M. Pandolfi

--------------------------------------------------
Euroopa Liidu Teataja L 210 , 07/08/1985 Lk 0034 - 0034

Soomekeelne eriväljaanne: Peatükk 1 Köide 2 Lk 0044

Hispaaniakeelne eriväljaanne: Peatükk 01 Köide 5 Lk 0003

Rootsikeelne eriväljaanne: Peatükk 1 Köide 2 Lk 0044

Portugalikeelne eriväljaanne Peatükk 01 Köide 5 Lk 0003



Nõukogu otsus, 25. juuli 1985, millega nähakse ette ühenduse poolt valitavate Euroopa Fondi liikmete ametisse nimetamise kord (85/375/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: nõukogus kokku tulnud liikmesriikide valitsuste esindajad asutasid 29. märtsi 1982. aasta lepinguga Euroopa Fondi; lepingus sätestatakse, et Euroopa Fondi nõukogu 10 liiget nimetab ametisse ühendus; tuleks ette näha kõnealuse õiguse teostamist võimaldav kord; tuleks sätestada Euroopa Parlamendi liikmete nõuetekohane osalemine fondi nõukogus; asutamislepinguga ei ole selleks vajalikke erivolitusi ette nähtud, ON VASTU VÕTNUD JÄRGMISE OTSUSE: Artikkel 1 Nõukogu nimetab kvalifitseeritud häälteenamusega ametisse need Euroopa Fondi nõukogu liikmed, kelle ametisse nimetamise eest vastutab ühendus, komisjoni ettepaneku alusel, mis tehakse pärast Euroopa Parlamendiga konsulteerimist. Artikkel 2 Ettepaneku ettevalmistamisel valib komisjon isikuid, kes on silmapaistvad pädevuse ja kogemuste poolest. Ta tagab, et ei oleks kahtlust ettepandud isikute sõltumatuses. Ettepandud nimede seas on Euroopa Parlamendi liikmeid. Artikkel 3 Käesolev otsus jõustub Euroopa Fondi lepingu jõustumise kuupäeval. Brüssel, 25. juuli 1985 Nõukogu nimel eesistuja J. Poos [1] EÜT C 112, 7.5.1985, lk 4. [2] Arvamus on esitatud 12. juulil 1985 (Euroopa Ühenduste Teatajas seni avaldamata). --------------------------------------------------
Nõukogu otsus,

26. märts 1985,

troopilist puitu käsitleva 1983. aasta rahvusvahelise kokkuleppe kohaldamise kohta

(85/424/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eelkõige selle artikleid 113 ja 116,

võttes arvesse komisjoni soovitust

ning arvestades, et:

troopilise puidu 1983. aasta rahvusvaheline kokkulepe sõlmiti ühenduse ja liikmesriikide vahel 29. juunil 1984,

kokkuleppe kohaldamine eeldab ühendusepoolsete meetmete võtmist ning liikmesriikide poolseid ühismeetmeid,

ON VASTU VÕTNUD JÄRGMISE OTSUSE:

Artikkel 1

Ühendus ning liikmesriigid kinnitavad käesolevaga, et nad kavatsevad kohaldada troopilise puidu 1983. aasta rahvusvahelist kokkulepet vastavalt selle artiklitele 34 või 36, kui kokkulepe jõustub vastavalt selle artiklile 37.

Ühendus kohaldab kokkulepet ajutiselt.

Artikkel 2

Nõukogu eesistujal on õigus määrata isik, kes on ühenduse nimel volitatud selle ajutise kohaldamise teate esitama.

Artikkel 3

Käesolev otsus avaldatakse Euroopa Ühenduste Teatajas.

Brüssel, 26. märts 1985

Nõukogu nimel

eesistuja

F. M. Pandolfi

--------------------------------------------------
Euroopa Liidu Teataja L 309 , 21/11/1985 Lk 0022 - 0022

Soomekeelne eriväljaanne: Peatükk 11 Köide 11 Lk 0235

Hispaaniakeelne eriväljaanne: Peatükk 11 Köide 23 Lk 0007

Rootsikeelne eriväljaanne: Peatükk 11 Köide 11 Lk 0235

Portugalikeelne eriväljaanne Peatükk 11 Köide 23 Lk 0007



Nõukogu otsus, 11. november 1985, mis käsitleb kirjavahetuse teel kokkuleppe sõlmimist Euroopa Majandusühenduse ja Šveitsi Konföderatsiooni vahel suppide, kastmete ja vürtsidega kauplemise korra kohta (85/504/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et Euroopa Majandusühenduse ja Šveitsi Konföderatsiooni vahel 22. juulil 1972 sõlmitud lepingu kohaselt kohustuvad lepinguosalised kaasa aitama vastastikuse kaubanduse laiendamisele; nii ühenduse kui ka Šveitsi Konföderatsiooni huvides on edendada suppide, kastmete ja vürtsidega kauplemist vastastikuste soodustariifide abil; ühendus on pidanud selles osas Šveitsi Konföderatsiooniga läbirääkimisi, mille tulemuseks on kokkulepe, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks kirjavahetuse teel kokkulepe sõlmimine Šveitsi Konföderatsiooni ja Euroopa Majandusühenduse vahel suppide, kastmete ja vürtsidega kauplemise korra kohta. Kokkuleppe tekst on lisatud käesolevale otsusele. Artikkel 2 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Brüssel, 11. november 1985 Nõukogu nimel eesistuja M. Schlechter --------------------------------------------------
Euroopa Liidu Teataja L 313 , 22/11/1985 Lk 0005 - 0005

Hispaaniakeelne eriväljaanne: Peatükk 16 Köide 2 Lk 0032

Portugalikeelne eriväljaanne Peatükk 16 Köide 2 Lk 0032



Nõukogu otsus, 4. november 1985, Euroopa ühenduste ja Šveitsi Konföderatsiooni vahelise teadus- ja tehnikaalase koostöö raamkokkuleppe sõlmimise kohta (85/507/EMÜ, Euratom) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Euroopa Aatomienergiaühenduse asutamislepingut, võttes arvesse komisjoni soovitust ning arvestades, et: Euroopa ühenduste ja Šveitsi Konföderatsiooni vaheline teadus- ja tehnikaalase koostöö raamkokkulepe tuleks heaks kiita, ON TEINUD JÄRGMISE OTSUSE: Artikkel 1 Käesolevaga kiidetakse Euroopa Majandusühenduse nimel heaks Euroopa ühenduste ja Šveitsi Konföderatsiooni vaheline teadus- ja tehnikaalase koostöö raamkokkulepe. Kokkuleppe tekst on lisatud käesolevale otsusele. Artikkel 2 Nõukogu eesistuja esitab kõnealuse kokkuleppe artikliga 13 ettenähtud teate. Brüssel, 4. november 1985 Nõukogu nimel eesistuja R. Goebbels --------------------------------------------------
Nõukogu otsus,

20. detsember 1985,

millega Hispaania ja Portugali ühinemise tõttu muudetakse otsust 83/516/EMÜ Euroopa Sotsiaalfondi ülesannete kohta

(85/568/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 126,

võttes arvesse komisjoni poolt esitatud eelnõu,

võttes arvesse Euroopa Parlamendi arvamust,

võttes arvesse majandus- ja sotsiaalkomitee arvamust

ning arvestades, et:

otsuse 83/516/EMÜ [1] artikli 7 lõikes 3 on sätestatud, et 40 % kõikidest selle otsuse artikli 3 lõikes 1 mainitud meetmete jaoks kättesaadavatest assigneeringutest peab olema kättesaadav meetmete jaoks, mis on mõeldud tööhõive suurendamiseks Prantsuse ülemeredepartemangudes, Kreekas, Gröönimaal, Iirimaal, Mezzogiornos ja Põhja-Iirimaal. Gröönimaa väljaastumise tõttu ühendusest on viide Gröönimaale muutunud õigustühiseks;

seoses Hispaania ja Portugali ühinemisega tuleb muuta ühenduse eeskirju, eriti kooskõlas ühinemislepingu lõppaktile lisatud Euroopa Majandusühenduse deklaratsiooniga Hispaania ja Portugali osalemise kohta Euroopa Sotsiaalfondi vahenditest tulenevates soodustustes;

kui tööhõive suurendamiseks mõeldud meetmete puhul tehakse mainitud otsuse artikli 3 lõike 1 alusel elluviidavate meetmete jaoks kättesaadavatest assigneeringutest eraldisi, on vaja määratleda Hispaania ja Portugali majanduslikult ja sotsiaalselt eriti ebasoodsad piirkonnad, silmas pidades otsuse 83/516/EMÜ artikli 7 lõiget 3;

selleks et saavutada uus finantstasakaal ühest küljest eriti ebasoodsates piirkondades tööhõive suurendamiseks mõeldud meetmete ja teisest küljest muudes kõrge ja pikaajalise töötusega piirkondades tööhõive suurendamiseks ja/või tööstuse ning sektorite ümberkorraldamiseks mõeldud meetmete vahel, tuleks mainitud eraldiste protsenti suurendada,

ON VASTU VÕTNUD JÄRGMISE OTSUSE:

Artikkel 1

"3. 1. jaanuarist 1986 kuni 31. detsembrini 1988 reserveeritakse 44,5 % artikli 3 lõike 1 alusel elluviidavate meetmete jaoks kättesaadavatest assigneeringutest abikõlblikele ja fondi juhtimise suunistega kooskõlas olevatele meetmetele, mille eesmärgiks on tööhõive suurendamine Kreekas, Andaluusia autonoomsetes piirkondades, Kanaari saartel, Castilla-Leonis, Castilla-La-Manchas, Extremaduras, Galiitsias, Murcia Ceutas ja Melillas, Prantsuse ülemeredepartemangudes, Iirimaal, Mezzogiornos, Portugalis ja Põhja-Iirimaal. Ülejäänud assigneeringud koondatakse muude kõrge ning pikaajalise töötusega piirkondade tööhõive suurendamiseks ja/või tööstuse ning sektorite ümberkorraldamiseks mõeldud meetmetele."

Artikkel 2

Käesolev otsus jõustub 1. jaanuaril 1986 vastavalt Hispaania ja Portugali ühinemislepingu jõustumisele.

Brüssel, 20. detsember 1985

Nõukogu nimel

eesistuja

R. Krieps

[1] EÜT L 289, 22.10.1983, lk 38.

--------------------------------------------------